Meil on ka krooksudel ninad väljas ja esimesel kolmel õienupud ka otsas! Tulbininasid on kah juurde tekkinud.    Aga see krohvimine küll seekord ennast ei kiida - vaatamata seina eelnevale ohtrale niisutamisele imes ta vett niimoodi sisse, et krohv hakkas kohe tahenema ja ma ei jõudnud sedaviisi siluda, nagu oleks pidanud. Teoorias  peab see nii käima, et viskad krohvi seina ära ja siis hakkad siluma... mina pidin kohe iga krohvilabida täit eraldi siluma hakkama.. ja seetõttu ei saanud sein päris ok. Siuke muhklik ja auklik... aga kuna elukaaslane teatas, et temale just selline meeldibki, siis ma vast ei pea hakkama seda lubipahtliga üle tegema.    Lund veel mõnes kohas, enamik paljaks sulanud. Maa kuivanud. +9, öösel +1